CELEX: 32019R0324
Language: sl
Date: 2019-02-25 00:00:00
Title: Izvedbena uredba Komisije (EU) 2019/324 z dne 25. februarja 2019 o spremembi Izvedbene uredbe (EU) št. 540/2011 glede obdobij odobritve aktivnih snovi bifentrin, karboksin, FEN 560 (ki se imenuje tudi sabljasti triplat ali seme sabljastega triplata v prahu), ostanek ekstrakcije mletega popra in natrijev aluminijev silikat (Besedilo velja za EGP.)

26.2.2019   
               
               
                  SL
               
               
                  Uradni list Evropske unije
               
               
                  L 57/1
               
            
         IZVEDBENA UREDBA KOMISIJE (EU) 2019/324
         z dne 25. februarja 2019
         o spremembi Izvedbene uredbe (EU) št. 540/2011 glede obdobij odobritve aktivnih snovi bifentrin, karboksin, FEN 560 (ki se imenuje tudi sabljasti triplat ali seme sabljastega triplata v prahu), ostanek ekstrakcije mletega popra in natrijev aluminijev silikat
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 Uredbe,
         ob upoštevanju naslednjega:
         
                     (1)
                  
                  
                     Del A Priloge k Izvedbeni uredbi Komisije (EU) št. 540/2011 (2) določa aktivne snovi, ki se štejejo za odobrene v skladu z Uredbo (ES) št. 1107/2009. Del B Priloge k Izvedbeni uredbi Komisije (EU) št. 540/2011 določa aktivne snovi, odobrene v skladu z Uredbo (ES) št. 1107/2009.
                  
               
                     (2)
                  
                  
                     Obdobje odobritve aktivne snovi bifentrin se je podaljšalo od 31. julija 2019 do 31. julija 2021 z Izvedbeno uredbo Komisije (EU) 2017/195 (3).
                  
               
                     (3)
                  
                  
                     Obdobji odobritve za aktivni snovi ostanek ekstrakcije mletega popra in natrijeve aluminijev silikat sta bili z Izvedbeno uredbo (EU) 2017/195 podaljšani od 31. avgusta 2019 do 31. avgusta 2020.
                  
               
                     (4)
                  
                  
                     Obdobje odobritve aktivne snovi karboksin je bilo z Izvedbeno uredbo Komisije (EU) 2018/1266 (4) podaljšano od 31. maja 2021 do 31. maja 2023.
                  
               
                     (5)
                  
                  
                     Obdobje odobritve aktivne snovi FEN 560 (ki se imenuje tudi sabljasti triplat ali seme sabljastega triplata v prahu) se je podaljšalo od 31. oktobra 2020 do 31. oktobra 2021 z Izvedbeno uredbo Komisije (EU) 2018/184 (5).
                  
               
                     (6)
                  
                  
                     Vloge za obnovitev odobritve aktivnih snovi bifentrin, karboksin, FEN 560 (ki se imenuje tudi sabljasti triplat ali seme sabljastega triplata v prahu), ostanek ekstrakcije mletega popra in natrijev aluminijev silikat so bile vložene v skladu s členom 1 Izvedbene uredbe Komisije (EU) št. 844/2012 (6). Vendar za ostanek ekstrakcije mletega popra in natrijev aluminijev silikat ni bila predložena nobena dopolnilna dokumentacija v podporo obnovitvi v skladu s členom 6 navedene uredbe. Vložniki so za bifentrin, karboksin in FEN 560 (ki se imenuje tudi sabljasti triplat ali seme sabljastega triplata v prahu) potrdili, da ne podpirajo več obnovitve odobritve teh aktivnih snovi.
                  
               
                     (7)
                  
                  
                     Glede na cilj prvega odstavka člena 17 Uredbe (ES) št. 1107/2009 podaljšanja obdobij odobritve za navedene aktivne snovi, določena z izvedbenimi uredbami (EU) 2017/195, (EU) 2018/1266 in (EU) 2018/184, niso več upravičena za aktivne snovi. Zato je primerno določiti, da odobritve bifentrina, karboksina, FEN 560 (ki se imenuje tudi sabljasti triplat ali seme sabljastega triplata v prahu), ostanka ekstrakcije mletega popra in natrijevega aluminijevega silikata prenehajo veljati na dan, ko bi prenehale veljati brez podaljšanja.
                  
               
                     (8)
                  
                  
                     Izvedbeno uredbo (EU) št. 540/2011 bi bilo zato treba ustrezno spremeniti.
                  
               
                     (9)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) št. 540/2011 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 25. februarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 309, 24.11.2009, str. 1.
         
            (2)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
         
            (3)  Izvedbena uredba Komisije (EU) 2017/195 z dne 3. februarja 2017 o spremembi Izvedbene uredbe (EU) št. 540/2011 glede podaljšanja obdobij odobritve za več aktivnih snovi, navedenih v delu B Priloge k Izvedbeni uredbi (EU) št. 686/2012 (program obnove AIR IV) (UL L 31, 4.2.2017, str. 21).
         
            (4)  Izvedbena uredba Komisije (EU) 2018/1266 z dne 20. septembra 2018 o spremembi Izvedbene uredbe (EU) št. 540/2011 glede podaljšanja obdobij odobritve za aktivne snovi 1-dekanol, 6-benziladenin, aluminijev sulfat, azadirahtin, bupirimat, karboksin, kletodim, cikloksidim, dazomet, diklofop, ditianon, dodin, fenazakvin, fluometuron, flutriafol, heksitiazoks, himeksazol, indolilmaslena kislina, isoksaben, žvepleno apno, metaldehid, paklobutrazol, pencikuron, sintofen, tau-fluvalinat in tebufenozid (UL L 238, 21.9.2018, str. 81).
         
            (5)  Izvedbena uredba Komisije (EU) 2018/184 z dne 7. februarja 2018 o spremembi Izvedbene uredbe (EU) št. 540/2011 glede podaljšanja obdobij odobritve za aktivni snovi FEN 560 (ki se imenuje tudi sabljasti triplat ali seme sabljastega triplata v prahu) in sulfuril fluorid (UL L 34, 8.2.2018, str. 10).
         
            (6)  Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).
      
      
         
            PRILOGA
            Priloga k Izvedbeni uredbi (EU) št. 540/2011 se spremeni:
            
                        (1)
                     
                     
                        del A se spremeni:
                        
                                    (a)
                                 
                                 
                                    v šestem stolpcu vrstice 239 se za ostanek ekstrakcije mletega popra datum veljavnosti registracije nadomesti z „31. avgust 2019“;
                                 
                              
                                    (b)
                                 
                                 
                                    v šestem stolpcu vrstice 253 se za natrijev aluminijev silikat datum veljavnosti registracije nadomesti z „31. avgust 2019“;
                                 
                              
                                    (c)
                                 
                                 
                                    v šestem stolpcu vrstice 308 se za FEN 560 (ki se imenuje tudi sabljasti triplat ali seme sabljastega triplata v prahu) datum veljavnosti registracije nadomesti z „31. oktober 2020“;
                                 
                              
                                    (d)
                                 
                                 
                                    v šestem stolpcu vrstice 337 se za karboksin datum veljavnosti registracije nadomesti z „31. maj 2021“;
                                 
                              
                  
                        (2)
                     
                     
                        v delu B se v šestem stolpcu vrstice 23 za bifentrin datum veljavnosti registracije nadomesti z „31. julij 2019“.